w dniu 11 maja 2012r w Zespole Szkół nr 6 w Rybniku odbył się finał konkursu Mój Bohater książkowy .Zostało nagrodzonych 9 prac z tematu poezja i plastyka .Ja i p.Janina Dąbrowska poetka z Rybnika jako goście zaproszeni opowiadaliśmy o swojej twórczości.Atmosfera była naprawdę wspaniała a to dzięki organizatorkom .
Finał Konkursu MÓJ BOHATER KSIĄŻKOWY
Link do ksionzki….
Witom,
No i prziszedl czas publikacji naszyj piyrszyj ksionzki napisanyj przez Maria Kostrzewa pod tytulym : ” Co w sercu śpjywo ..Co w duszy mi gro”. Chcieli by my podziynkowac autorce za mozolno i ciynzko robota nad tom ksionzkom, zwlaszcza ze jest wydano w nowym i calkiym inkszym programie co wymagalo od autorki dodatkowyj roboty. Jednak po przejzyniu i zatwierdzyniu mogymy powiedziec ze warto bylo. Pani Maria Kostrzewa niy ino stanyla na poziomie tego wielkigo zadanio ale za jyj poradom pomogla nom we budowie, funkcjonalnosci i wyglondzie tyj ksionzki za co ji piyknie dziynkujymy. Warto tyz dodac ze za zgodom autorki ksionzka ta jest dostympno we formacie PDF dlo kozdyj szkoly na calym swiecie. Styknie ze napiszom do nos i zaroz im ta ksionzka poslymy.Wiyncyj na tyn tymat jest w dziale „SlonskoGodka we szkole”. Chcieli my tyz podziynkowac naszym partnerom medialnym bez ktorych reklama tyj ksionzki niy bylaby tako owocno.
A som to: Fojerman, Radio Slonske-Muszketery, Radio Bercik-Silesia, Slonskieradio HitMix, SlaskieRadio, Radio Radiolka
Dziynki naszym medialnym sponsorom jestesmy w stanie przedstawic ta ksionzka ogromnyj liczbie sluchaczy i czytelnikow. Toz proszymy zaglondnijcie tyz na ich strony jako ze SlonskoGodka wspiyro tych co wspiyrajom nasza slonsko godka a o tym przeciyz jest nasza nowo ksionzka. Zaproszom wszystkich do czytanio i podawanio linka dali do swojich znajomych, przijaciol i rodziny. A jak tyz chcesz zostac partnerym medialnym to styknie ze dodosz link do tyj ksionzki na swoji stronie abo bloga i dosz nom znac a my umieszczymy link zworotny. Dziynkujymy.
Link do ksionzki :
Co w sercu śpjywo ..Co w duszy mi gro
OGLOSZOMY
!!! Witom i OGLOSZOM !!!
25-go listopada na stonie
www.SlonskoGodka.com
zostanie zaprezyntowano nasza piyrszo elektronicznie
wydano ksionzka.
Autorym jest Maria Kostrzewa.
Zaproszom wszystkich na nasze strony.
Dziynkuja Marichen za zaufanie, wytrwalosc i
pomoc przi sklodaniu.
A wszystkim zycza przijymnego czytanio.
25-11-2011 startujymy !!!
Publikacje
Nowo wydana książka „Gimnazjalisto po prostu gotuj” z przepisami miejscowych mieszkańców jako wspólne dzieło nauczycieli i uczniów miejscowego Gimnazjum w w nim moje wierszyki w gwarze
Na Tusty czwortek
Ludzie, ludzie czwortek momy,
nie tyn zwykły ale tusty,
baby piekom fory krepli
na bok idom dzisiej woszty.
Kaj yno sie niy łobejrzisz
coż to sie wyrobio w świecie,
tam sie do nas kreple śmiejom
czy w cukierni czy markecie.
Rozmajite zorty kuszom
ze pudingiym z marmeladom,
do wyboru do koloru
jydzcie kreple jo wom padom.
Bo we środa popielcowo,
krepla już niy dostaniecie
yno chlyb ze suchom skorkom
szolkom wody popijecie.
Rechtor to tyż człowiek
Za wszystki utropy
s naszymi dzieckami
noleży się kawa
i pukiet s kwiotkami
Szekulada uśmiych
tyż mieć nie zawadzi
a s ciynżkom robotom
Rechtor se poradzi
Na Barborka
Kej piwo ,golonko
kusi podniebiyni
żodyn berkmon w jodle
tradycji niy zmiyni
Na styczeń
Po świyntach i Sylwku
przybyło Ci wogi
toż trza sie za siebie
wzionć kamracie drogi
Placki czy grochowka
tyż czasym być mogom
jak umiar zachowiesz
żołonku niy szkodzom
Luty Walentynki
Kedy Wom do szczyńścio
tak niewiela trzeba
kawa szpajza w gymbie
smacznym konskiym nieba
Marzec
Goronczka Cie biere
trzepie Tobom zima
nojlepszy lyk przeca
wodzionka,citryna
Kwiecień
Ze świynconym bajtel
do kościoła idzie
baranki, mazurki
jod bez świynta bydzie
Maj
Na mamulki świynto
maj flidrym rozkwito
syrnikiym i kuskiym
bajtel jom prziwito
Czerwiec
Na tym naszym Ślonsku
już tak dziołchy majom
że kluski na łobiod
niedzielny kulajom
zołza z roladami
smakiym, woniom kusi
i modro kapusta
kero tyż być musi
Lipiec
Na feryje i wywczasy
nasze dziecka wyjyżdżajom
żeby troszka prziszporować
zaciyrka Łojce jodajom
Sierpień
Dożinki za pasym
a na dworze hyc
baby do roboty
kołocze trza piyc
Wrzesień
We wrześniu na polu
je roboty wiela
toż bez tydziyń Ajntof
maszkiety w niedziela
Październik
Sypnął nom Październik
we lesie grzibami
toż zbiyrej ich zbiyrej
cołkimi wiadrami
Bydzie do smażynio
i na zupa też
suszone smażone
wiela yno chcesz
Listopad
Jesiyń uślimtano i zima na dworze
na rozgrzoci yno gorki żur pomoże
taki ślonski s wosztym jak starka warzyli
no bo przeca Łoni w tym nojlepsi byli.
I jeszcze Wom powiym to tak w tajymnicy
na tyn przepis starki kożdo wnuczka liczy
Kiej goniorz we lesie
to wiela niy trzeba
styknie bigos krupniok
s suchom sznitom chleba
Grudzień
W kuchni przed Wilijom
je roboty mocka
trza karpia usmarzić
i nawarzić moczka
W ślonski famijiji
tradycjo rzecz świynto
toż tyż ło makowce
żoneczka pamiynto
Strażacy
Nasi fojermani znani som ze tego
że swojskom grochowkom czynstujom kożdego
i godajom ludzie kaj yno zondziecie
że ta Jich grochowa je nojlepszo w świecie
Lokale
Kucharki w lokalach ło żołondki dbajom
i jak yno mogom gościom dogodzajom
Przeca to warzynio uczyła Jich Oma
toż goście się czujom jak by byli doma
A jak zrobiom ciasto i ślonski łobiady
żodyn cudzy kuchorz nie dowo im rady
„Zajazd u Danusi” mo swoja renoma
tu jedzyni taki jaki mosz we doma,
toż stoń tu na kwila wlyjź tyż do pojstrzodka
jak obejrzisz dania chyci Ci dech, godka .
yno się zastanów czy weźniesz schabowy
czy możno rolada czy sznecel wieprzowy
bo sama „Danusia”znano je ze tego
że nie puści w rajza klijynta głodnego .
Na farze
Kucharka na farze warzyniu rozumi
toż łobiod z niczego wartko zrobić umi
co dziń coś inszego pichci warzi piecze
a wszystko tak dobre że aż ślinka ciecze
Regina Sobik
pol_Latn pol_Latn als_Latn ces_Latn szl_Latn eng_Latn szl_Latn als_Latn szl_Latn hun_Latn hrv_Latn szl_Latn cat_Latn pol_Latn als_Latn szl_Latn pol_Latn szl_Latn pol_Latn pol_Latn nno_Latn pol_Latn pol_Latn szl_Latn szl_Latn szl_Latn isl_Latn pol_Latn szl_Latn szl_Latn szl_Latn pol_Latn szl_Latn szl_Latn pol_Latn slv_Latn szl_Latn szl_Latn szl_Latn pol_Latn szl_Latn pol_Latn pol_Latn szl_Latn pol_Latn szl_Latn szl_Latn szl_Latn szl_Latn fij_Latn szl_Latn tum_Latn szl_Latn szl_Latn szl_Latn szl_Latn wol_Latn szl_Latn pol_Latn pol_Latn szl_Latn pol_Latn quy_Latn szl_Latn szl_Latn pol_Latn szl_Latn szl_Latn scn_Latn nus_Latn pol_Latn szl_Latn ewe_Latn szl_Latn szl_Latn szl_Latn swh_Latn szl_Latn swe_Latn szl_Latn als_Latn szl_Latn szl_Latn pol_Latn pol_Latn szl_Latn pol_Latn ltg_Latn szl_Latn tum_Latn szl_Latn szl_Latn ltg_Latn szl_Latn pol_Latn szl_Latn slk_Latn pol_Latn slv_Latn szl_Latn szl_Latn szl_Latn pol_Latn pol_Latn szl_Latn szl_Latn pol_Latn pol_Latn oci_Latn szl_Latn szl_Latn szl_Latn szl_Latn pol_Latn pol_Latn szl_Latn hrv_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn nus_Latn ces_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn lit_Latn szl_Latn szl_Latn szl_Latn szl_Latn als_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn pol_Latn pol_Latn szl_Latn pol_Latn pol_Latn pol_Latn vec_Latn